laion/Wikipedia-Exotic huggingface dataset:
জয়ন্ত (গোয়েন্দা)

জয়ন্ত ও তার সহকারী বন্ধু মানিক বাঙালি সাহিত্যিক হেমেন্দ্রকুমার রায়ের দুই কাল্পনিক গোয়েন্দা চরিত্র। বাংলায় কিশোর পাঠ্য গোয়েন্দা কাহিনীর ভেতর জয়ন্ত-মানিক এবং সুন্দরবাবুর কীর্তিকাহিনী অগ্রগণ্য। জয়ন্তের প্রথম আত্মপ্রকাশ ঘটে জয়ন্তের কীর্তি গল্পে। জয়ন্ত ও মানিক দুই অভিন্ন হৃদয় বন্ধু। তারা, বিশেষত জয়ন্ত একজন সাহসী, ক্ষুরধার বুদ্ধিসম্পন্ন তরুন। রহস্যভেদের নেশায় দেশে ও বিদেশের বিভিন্ন জায়গায় পাড়ি দিয়েছে এই জুটি। জয়ন্ত শুধু বুদ্ধিমানই নয় অত্যন্ত বলশালী পুরুষ। জয়ন্তের একমাত্র নেশা নস্য নেওয়া। সে অবসর সময়ে বাঁশি বাজাতে পছন্দ করে। গোয়েন্দা পুলিশের বিপুলবপু দারোগা সুন্দরবাবু প্রায়ই তাদের সংগী হন। তিনি খাদ্যরসিক ও পেটুক বাঙালির প্রকৃষ্ট উদাহরণ। প্রাতরাশে এক সঙ্গে সাতটা ডিমের পোচ গলাধঃকরণ করেন। কথায় কথায় 'হুম' বলা তার মুদ্রাদোষ। মানিকের অভ্যাস তার সাথে রসিকতা করা। এই দারোগার সঙ্গে গোয়েন্দা জয়ন্তের সদ্ভাব ছিল, রহস্য সমাধানে জয়ন্ত-মানিকের দ্বারস্থ হতেন তিনি। জয়ন্তের কীর্তি গল্পে প্রথম এই গোয়েন্দার সৃষ্টি করেন হেমেন্দ্রকুমার। বাংলা সাহিত্যে গোয়েন্দা চরিত্রগুলির ভেতর জয়ন্ত অনন্য। কিশোর কিশোরীদের ভেতর অতি জনপ্রিয় গোয়েন্দা জয়ন্তের অজস্র কাহিনী লিখেছেন তিনি। তার অন্য সৃষ্টি এডভেঞ্চারিস্ট বিমল - কুমারের সাথেও জয়ন্ত মিলিতভাবে রহস্য সন্ধানে যোগ দিয়েছে। জয়ন্তের গোয়েন্দাগিরি নিয়ে অন্যান্য গল্প ও উপন্যাসগুলির অন্যতম ; মানুষ পিশাচ, নৃমুণ্ড শিকারী, কাপালিকের কবলে, ভেনাস ছোরার রহস্য, সাজাহানের ময়ূর, কাঁচের কফিন, একরত্তি মাটি, খানিকটা তামার তার, ছত্রপতির ছোরা, হত্যা হাহাকারে; ইত্যাদি। সুরবেক বিশ্বাস (১১ সেপ্টেম্বর ২০১৬)। "সত্যি যেমন হয়"। আনন্দবাজার পত্রিকা। সংগ্রহের তারিখ ২ এপ্রিল ২০১৭।
গৌরকিশোর ঘোষ

গৌরকিশোর ঘোষ (২০ জুন, ১৯২৩ — ১৫ ডিসেম্বর, ২০০০) একজন প্রথিতযশা বাঙালি সাংবাদিক ও সাহিত্যিক। তিনি রূপদর্শী ছদ্মনামে গল্প ও উপন্যাস রচনা করেছেন। তিনি বাংলাদেশের যশোর জেলায় হাট গোপালপুর গ্রামে জন্মগ্রহণ করেছিলেন। প্রাথমিক পড়াশোনা করেন শ্রীহট্ট জেলার এক চা-বাগানে। স্কুলের পাঠ নদিয়া জেলার নবদ্বীপ বকুলতলা উচ্চ বিদ্যালয়ে। ১৯৪৫ সালে আইএস-সি পাশ করেন। ১৯৪১ থেকে ১৯৫৩ সাল পর্যন্ত গৌরকিশোর ক্রমাগত পেশা বদলে গেছেন। প্রাইভেট টিউটর, ইলেকট্রিক মিস্ত্রী, খালাসি, রেস্তরাঁয় বয়, ট্রেড ইউনিয়ন অর্গানাইজার, ইস্কুল মাস্টার থেকে ভ্রাম্যমাণ নৃত্য-সম্প্রদায়ের ম্যানেজার, ল্যান্ডকাস্টমস ক্লিয়ারিং কেরানি, প্রুফ রিডার ইত্যাদি অসংখ্য কাজ করেছেন সাংবাদিক জীবনে প্রবেশের আগে পর্যন্ত। স্বাধীনচেতা সাংবাদিক গৌরকিশোরকে ১৯৭৫ সালের 'মিসা' (MISA) অর্থাৎ অভ্যন্তরীণ জন-নিরাপত্তা আইনে গ্রেপ্তার করা হয়। প্রেসিডেন্সি জেলে তাকে বন্দী রাখা হয়। সাংবাদিকদের অধিকার ও মত প্রকাশের স্বাধীনতা রক্ষার জন্য বহু নির্যাতন সহ্য করেও নিরন্তর সংগ্রামের ব্রতী ছিলেন। মুক্তচিন্তা ও গণতান্ত্রিক চেতনার জন্যে বুদ্ধিজীবী মহলে জনপ্রিয় ছিলেন। তার সাহিত্য বাঙলার বিদগ্ধ পাঠকদের মধ্যে সাড়া ফেলে। আনন্দবাজার পত্রিকায় চাকরি করতেন তিনি। দেশ পত্রিকায় কলাম লিখেছেন। আশির দশকে আজকাল পত্রিকার প্রতিষ্ঠাতা সম্পাদক হিসেবে যোগ দেন। দেশ-মাটি-মানুষ ট্রিলজির দ্বিতীয় খন্ড 'প্রেম নেই' গ্রামীণ মুসলিম জীবন নিয়ে সুবিশাল রচনা। দেশ পত্রিকায় এই উপন্যাস ধারাবাহিকভাবে বের হয়। এছাড়া সাগিনা মাহাতো, জল পড়ে পাতা নড়ে, আনাকে বলতে দাও, আমরা যেখানে, লোকটা, রূপদর্শীর সংবাদভাষ্য ইত্যাদি তার অন্যান্য গ্রন্থ। সাগিনা মাহাতো, তপন সিংহর পরিচালনায় চলচ্চিত্রায়িতও হয়েছে। নাম ভূমিকায় অভিনয় করেছেন দিলীপ কুমার। গৌরকিশোর সৃষ্ট মজলিশি চরিত্রের নাম ব্রজদা। সাংবাদিকতার জন্যে তিনি ১৯৭৬ সালে দক্ষিণ কোরিয়ার 'কো জয় উক' স্মৃতি পুরস্কার এবং ১৯৮১ সালে ম্যাগসাসে পুরস্কারে সম্মানিত হন। একই বছর মহারাষ্ট্র সরকারের পুরস্কার, ১৯৯৩ সালে হরদয়াল হারমোনি পুরস্কার, মৌলানা আবুল কালাম আজাদ পুরস্কার পান। তিনি ১৯৭০ খৃষ্টাব্দে আনন্দ পুরস্কার ও ১৯৮২ তে বঙ্কিম পুরস্কার পান। কলকাতা মেট্রো রেলের নতুন প্রস্তাবিত চিংড়িহাটা স্টেশনটি গৌরকিশোর ঘোষের স্মৃতিতে রাখা হয়েছে। জল পড়ে পাতা নড়ে প্রেম নেই প্রতিবেশী এই দাহ মনের বাঘ একধরনের বিপন্নতা কমলা কেমন আছে এই কলকাতায় সাগিনা মাহাতো আমরা যেখানে পশ্চিমবঙ্গ এক প্রমোদ তরণী, হাহা ১৫ ডিসেম্বর, ২০০০ সালে মারা যান গৌরকিশোর ঘোষ। গৌরকিশোর ঘোষ (১৯৮৫)। প্রেম নেই। কলকাতা: আনন্দ পাবলিশার্স।  "অন্তঃপুরের তারা"। আনন্দবাজার পত্রিকা। ১০ জানুয়ারি ২০১৫। ১২ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৭।  "Obituary: Gour kishore Ghosh"। ১৬ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৭।
২০১৭ সালের বাংলাদেশী চলচ্চিত্রের তালিকা

২০১৭ সালে বাংলাদেশে মুক্তিপ্রাপ্ত বা মুক্তি প্রতীক্ষিত চলচ্চিত্রের তালিকা। ২০১৬ সালের বাংলাদেশী চলচ্চিত্রের তালিকা ২০১৮ সালের বাংলাদেশী চলচ্চিত্রের তালিকা ঢালিউড "'প্রেম ও প্রেমী' মুক্তির জন্য প্রস্তুত"। The Independent। সংগ্রহের তারিখ ২১ ডিসেম্বর ২০১৬।
টিম ওয়াল

টমাস ওয়েলবোর্ন টিম ওয়াল (ইংরেজি: Tim Wall; জন্ম: ১৩ মে, ১৯০৪ - মৃত্যু: ২৬ মার্চ, ১৯৮১) দক্ষিণ অস্ট্রেলিয়ার সেমাফোর এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২৯ থেকে ১৯৩৪ সময়কালে অস্ট্রেলিয়ার পক্ষে আঠারো টেস্টে অংশগ্রহণ করেন টিম ওয়াল। ঘরোয়া প্রথম-শ্রেণীর ক্রিকেটে দক্ষিণ অস্ট্রেলিয়ার প্রতিনিধিত্ব করেন। দলে তিনি মূলতঃ ডানহাতি ফাস্ট বোলার ছিলেন। এছাড়াও, ডানহাতে নিচেরসারিতে ব্যাটিংয়ে নামতেন তিনি। অভিষেক টেস্টেই পাঁচ উইকেট লাভের বিরল কৃতিত্বের অধিকারী হন তিনি। ৮ মার্চ, ১৯২৯ তারিখে সফরকারী ইংল্যান্ডের বিপক্ষে টেস্ট অভিষেক ঘটে তার। মেলবোর্ন ক্রিকেট গ্রাউন্ডে অনুষ্ঠিত ঐ খেলার দ্বিতীয় ইনিংসে তিনি একে-একে ডগলাস জারদিন, হ্যারল্ড লারউড, আর্নেস্ট টিল্ডসলে, জর্জ গিয়েরি ও জ্যাক হোয়াইটকে আউট করেন। খেলায় তার বোলিং পরিসংখ্যান ছিল ১০২/৫। ঐ খেলায় তার দল জয় পেয়েছিল। ফেব্রুয়ারি, ১৯৩৩ সালে প্রথম-শ্রেণীর খেলায় ১০/৩৬ পান যা অস্ট্রেলিয়ায় অদ্যাবধি সেরা বোলিং পরিসংখ্যানরূপে বিবেচিত হয়ে আসছে। এছাড়াও দক্ষিণ অস্ট্রেলিয়ার পক্ষে ইনিংসে একমাত্র দশ-উইকেট লাভের ঘটনা। জীবনের শেষদিকে পারকিনসন্স রোগে আক্রান্ত হন। দীর্ঘদিন এ রোগে আক্রান্ত হয়ে ১৯৮১ সালে তার দেহাবসান ঘটে। তার নাতি ব্রেট সোয়েইন দক্ষিণ অস্ট্রেলিয়ার পক্ষে ১৯৯৪ থেকে ২০০১ সাল পর্যন্ত ২৩টি প্রথম-শ্রেণীর ক্রিকেটে অংশ নিয়েছেন। "5th Test: Australia v England at Melbourne, Mar 8–16, 1929"। espncricinfo (ইংরেজি ভাষায়)। সংগ্রহের তারিখ ২ এপ্রিল ২০১৭।  "Sheffield Shield: Best bowling figures in an innings"। ESPN Cricinfo (ইংরেজি ভাষায়)। সংগ্রহের তারিখ ২৫ ফেব্রুয়ারি ২০১৭।  আর্চি জ্যাকসন অস্ট্রেলীয় টেস্ট ক্রিকেটারদের তালিকা টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা ইএসপিএনক্রিকইনফোতে টিম ওয়াল (ইংরেজি) ক্রিকেটআর্কাইভে টিম ওয়াল (সদস্যতা প্রয়োজনীয়) (ইংরেজি)
পূজারী

পূজারী বা অর্চক হলেন হিন্দু মন্দিরের ধর্মযাজক। শব্দটি সংস্কৃত পূজা শব্দ থেকে উদ্ভূত, যার অর্থ উপাসনা করা। পূজারীগণ পূজা, আরতি, মূর্তির যত্ন নেওয়া সহ মন্দিরের নিত্যকর্মসমূহ সম্পাদন করেন। সাধারণত ব্রাহ্মণ বর্ণের হিন্দুরাই পূজারী হয়ে থাকেন। নারী বা পুরুষ যে কেউ পূজারী হতে পারেন। পণ্ডিত পুরোহিত "pujari"। Oxford University Press। ৫ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০১৩।
ক্রিম পাফ (বিড়াল)

ক্রিম পাফ (আগস্ট ৩, ১৯৬৭ – আগস্ট ৬, ২০০৫) হল একটি বিড়াল। বিড়ালটির মালিক জেক পেরি, যিনি টেক্সাসের অস্টিন শহরে বসবাস করতেন। বিড়ালটি ৩৮ বছর ও ৩ দিন বয়সে মারা যায়। গিনেস বিশ্ব রেকর্ডের ২০১০ সংস্করণ অনুযায়ী, এ পর্যন্ত নথিভুক্ত করা বিড়ালগুলোর মধ্যে ক্রিম পাফ ছিল সবচেয়ে বয়স্কতম বিড়াল। মালিক পেরির অন্য আরেকটি বিড়ালের নাম ছিল গ্র্যানপা, যেটি ১৯৬৪ সালে প্যারিসে জন্মেছিল এবং দাবি করেন ১৯৯৮ সালে ৩৪ বছর ও ২ মাস বয়সে মারা যায়। গ্র্যানপার মরনোত্তর বছরে ক্যাটস্ এন্ড কিটেনস ম্যাগাজিন কর্তৃক ১৯৯৯ সালে বর্ষ সেরা বিড়াল হিসেবে ভূষিত হয়েছিল। গ্র্যানপাকে গিনেস বিশ্ব রেকর্ডের পূর্ব সংস্করণ দেখা গেছে। বিড়ালদের মধ্যে সুপরিণতি স্কুটার (বিড়াল) টিফানি টু Guinness World Records 2010 (ইংরেজি ভাষায়)। Bantam; Reprint edition। ২০১০। পৃষ্ঠা 320। আইএসবিএন 978-0-553-59337-2। The oldest cat ever was Creme Puff, who was born on August 3, 1967 and lived until August 6, 2005—38 years and 3 days in total.  Oldest cat ever (ইংরেজি ভাষায়), Guinness World Records Corporate, সংগ্রহের তারিখ ২০ এপ্রিল ২০১২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Warren, Jessica (অক্টোবর ২৩, ২০০৯)। "Caterack Dies - World's Oldest Cat Was 30!"। The National Ledger (ইংরেজি ভাষায়)। সংগ্রহের তারিখ জুলাই ১৭, ২০১০। A report from MSNBC News notes that the oldest cat ever recorded was a 38-year-old feline named Creme Puff, according to a rep from Guinness World Records. [স্থায়ীভাবে অকার্যকর সংযোগ] Maggitti, Phil, "Grandpa Rexs Allen - Cats & Kittens 1999 Cat of the Year", Cats & Kittens Magazine (ইংরেজি ভাষায়), ফেব্রুয়ারি ২৬, ২০১০ তারিখে মূল থেকে আর্কাইভ করা, সংগ্রহের তারিখ জুন ২৮, ২০১০ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Old cat fat with asparagus on 32nd birthday"। সিএনএন (ইংরেজি ভাষায়)। ফেব্রুয়ারি ৬, ১৯৯৭। সংগ্রহের তারিখ জুলাই ১৭, ২০১০।  "Incredible kitty going for record"। দ্যা সান (ইংরেজি ভাষায়)। আগস্ট ২৫, ২০০৯। সংগ্রহের তারিখ জুলাই ১৬, ২০১০। According to the Guinness Book of World Records, Granpa was the longest-living cat. He lived to be 34 years and two months....  Bicket, Tammy L.; Brandon, Dawn M. (২০০৮)। Hugs for Cat Lovers। Howard Books। পৃষ্ঠা 88। আইএসবিএন 978-1-4165-5705-0।  South Paws, জেক পেরি এবং তার বিড়াল সম্পর্কে একটি তথ্যচিত্র।
লুইস ও ক্লার্ক সেতু

লুইস এবং ক্লার্ক সেতু একটি বহির্বাহু সেতু যে লংভিউ, ওয়াশিংটন ও মধ্যে রাইনির, অরেগন এর মধ্যে যোগাযোগ ঘটিয়েছে। এই সেতুটি কলাম্বিয়া নদীর উপর অবস্থিত। সমাপ্তির সময়ে, এটি মার্কিন যুক্তরাষ্ট্র দীর্ঘতম বহির্বাহু সেতু ছিল। সেতু ২৯ মার্চ ১৯৩০ উপর খোলা হয়, লংভিউ সেতু নামে , ব্যক্তিগত মালিকানাধীন সেতু হিসাবে। ৫.৮ মিলিয়ন $ খরচ হয় এই সেতু নির্মানে।এই অর্থ দ্ধারের জন্য সেতুর শুল্ক ছিল, গাড়ির জন্য $ 1.00 এবং পথচারী জন্য $ .10 ।এই সময়ে মার্কিন যুক্তরাষ্ট্রের দীর্ঘতম এবং সর্বোচ্চ বহির্বাহু সেতু ছিল এটি। ওয়াশিংটন রাজ্যের এই সেতু ১৯৪৭ সালে কিনে ব্রিজের সরানো জন্য অর্থ প্রদান করা হয় এবং সেতুটিকে শুল্ক মুক্ত করা হয় ১৯৫৬ সালে ।১৯৮০ সালে সেতু লুইস এবং ক্লার্ক এক্সপিডিশন সম্মানে লুইস এবং ক্লার্ক সেতু হিসাবে উৎসর্গ করা হয়। এই সেতুর ডেক ২৯.২ মিলিয়ন $ একটি খরচে ২০০৩-৪ প্রতিস্থাপন করা হয়। সেতুটি ৮,২৮৮ ফুট (২.৫ কিমি) দীর্ঘ এবং এর উল্লম্ব ক্লিয়ারেন্স ২১০ ফুট (৬৪ মিটার)। প্রধান পাটাতন বা খিলানবিস্টারটি ১,২০০ ফুট (৩৬৬ মিটার) দীর্ঘ এবং সেতুটি নদী উপরে 340 ফুট (104 মিটার) দীর্ঘ হয়। এটা নির্মাণের জন্য জোসেফ স্ট্রস, গোল্ডেন গেট ব্রিজ এর প্রকৌশলী দ্বারা পরিকল্পনা করা হয়েছিল। ঐতিহাসিক স্থানগুলিতে জাতীয় নিবন্ধনে প্রবেশ করানো হয় এই সেতুকে ১৯৮২ সালে। উচ্চতা অনুসারে যুক্তরাষ্ট্রের সেতুসমূহের তালিকা Jackson, Donald C. (১৯৮৮)। Great American Bridges and Dams। Wiley। পৃষ্ঠা 313। আইএসবিএন 0-471-14385-5।  কর্মী (২০১০-০৭-০৯)। "জাতীয় নিবন্ধন তথ্য পদ্ধতি"। ঐতিহাসিক স্থানসমূহের জাতীয় নিবন্ধন। জাতীয় পার্ক পরিষেবা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Washington - Cowlitz County at nationalregisterofhistoricplaces.com (non-government site). Retrieved June 8, 2013.
আখের রস

যন্ত্র দিয়ে আখ গাছের লম্বা কাণ্ডের ভিতরের যে মিষ্টি রস পিষে বের করে সেটাকে আখের রস বলে। আখের রস দিয়ে গুড় ও চিনি তৈরি করা হয়। প্রথমে জমি হতে আখ সংগ্রহ করা হয় | পরে আখের মাথার অংশ কেটে আখ পরিষ্কার করা হয়ে | এতে প্রথমে আখের গায়ের ময়লা পরিষ্কার করে পরিষ্কার পানিতে ধুয়ে নিতে হয় | এবার আখ মাড়াইকরণ যন্ত্র চালু করে আখ যন্ত্রের মাঝে দিতে হয় | এতে যন্ত্রের ৩টি রোলারের চাপে আখ পিষ্ট হয় এবং রস আলাদা হয়ে যায়, তখন এ রস সংগ্রহ করা হয় | বাংলাদেশএ গরমের দিনে, রোজা , ইফতারএ , বা ক্লান্তি মেটাতে আখের রসের বিপুল জনপ্রিয়তা লক্ষ্য করা যায় । গ্লাসে রস ছেঁকে বরফ সহ অথবা শুধু রস পরিবেশিত হয় |
গুল মোহাম্মদ

গুল মোহাম্মদ (উচ্চারণ; উর্দু: گل محمد‎‎; জন্ম: ১৫ অক্টোবর, ১৯২১ - মৃত্যু: ৮ মে, ১৯৯২) তৎকালীন ব্রিটিশ ভারতের লাহোরে জন্মগ্রহণকারী আন্তর্জাতিক ক্রিকেটার ছিলেন। ভারত ও পাকিস্তান উভয় দলের পক্ষে টেস্ট ক্রিকেটে অংশগ্রহণ করেছেন তিনি। দলে তিনি মূলতঃ বামহাতি ব্যাটসম্যান ছিলেন। পাশাপাশি বামহাতে মিডিয়াম পেস বোলিংয়ে পারদর্শিতা দেখিয়েছেন তিনি। ৫ ফুট ৫ ইঞ্চির ছোটখাট গড়নের গুল মোহাম্মদ বামহাতে চমকপ্রদ ব্যাটিং করতেন। এছাড়াও কভার অঞ্চলে দক্ষ ফিল্ডিং করতেন। ১৭ বছর বয়সে প্রথম-শ্রেণীর ক্রিকেটে অভিষেক ঘটে তার। বোম্বে পঞ্চদলীয় প্রতিযোগিতার প্রথমখেলায় ৯৫ রানের দূর্দান্ত ইনিংস উপহার দেন। ১৯৪২-৪৩ মৌসুমে বিজাপুর ফেমাইন একাদশের পক্ষ খেলেন। বিজয় হাজারেকে সাথে নিয়ে বেঙ্গল সাইক্লোন একাদশের বিপক্ষে ৩০২ রান তুলেন। ধীরগতি ও অনুপযোগী পিচে দুইদলের প্রথম ইনিংসের সর্বমোট সংগ্রহ ছিল ১৩৭৬। গুল মোহাম্মদের সর্বাপেক্ষা জনপ্রিয় ইনিংস হচ্ছে ৩১৯ রান। বরোদার সদস্যরূপে ১৯৪৬-৪৭ মৌসুমের রঞ্জী ট্রফি প্রতিযোগিতার চূড়ান্ত খেলায় হোলকারের বিপক্ষে এ রান তুলেন। দলীয় সংগ্রহ ৯১৩ হলে বিজয় হাজারের সাথে জুটি গড়েন। ৫৩৩ মিনিট পর তিনি যখন আউট হন তখন তারা ৫৭৭ রানের জুটি গড়েন। প্রথম-শ্রেণীর ক্রিকেটে যে-কোনো উইকেটে তাদের এ জুটি তৎকালীন বিশ্বরেকর্ড গড়েছিল। সাড়ে দশ ঘণ্টা ক্রিজে অবস্থান করে বিজয় হাজারে করেছিলেন ২৮৮ রান। তিনি তার সময়কালের খুব স্বল্পসংখ্যক ক্রিকেটারদের একজন হিসেবে ইংল্যান্ডের বিপক্ষে ভারত দলের সদস্যরূপে খেলেছেন। ভারত বিভাজনের পর পাকিস্তানের প্রতিনিধিত্ব করেন তিনি। ১৯৪৬ সালে ইংল্যান্ড এবং ১৯৪৭-৪৮ মৌসুমে অস্ট্রেলিয়া সফরে গেলেও তেমন সফলতা পাননি। অ্যাডিলেডে দ্বিতীয় ইনিংসে ব্যক্তিগত সর্বোচ্চ ৩৪ রান করেন। অন্যদিকে অপর প্রান্তে হাজারে তার দ্বিতীয় শতক তুলে নিয়েছিলেন। ১৯৫২-৫৩ মৌসুমে ভারতের বিপক্ষে পাকিস্তানের প্রথম টেস্ট সিরিজের দুই টেস্ট খেলেন। এরফলে, তিনজনের একজন হিসেবে ভারত ও পাকিস্তান - উভয় দেশের পক্ষে টেস্ট ক্রিকেটে অংশ নিয়েছেন। অন্য দু‘জন হচ্ছেন আমির ইলাহী ও আবদুল হাফিজ কারদার। একসময় ল্যাঙ্কাশায়ার লীগে রামসবটমের পক্ষ পেশাধারী পর্যায়ে খেলেন। ১৯৫৫ সালে পাকিস্তানের নাগরিকত্ব লাভের পূর্ব-পর্যন্ত রঞ্জী ট্রফিতে অংশগ্রহণ করেন।[১] পাকিস্তানের পক্ষে একটি টেস্টেও প্রতিনিধিত্ব করেন তিনি। ১৯৫৬-৫৭ মৌসুমে অস্ট্রেলিয়ার বিপক্ষে ১২ ও অপরাজিত ২৭ রান করেন যাতে তার জয়সূচক রান ছিল। লাহোরের ইসলামিয়া কলেজে পড়াশোনা করেছেন। খেলোয়াড়ী জীবন থেকে অবসর নেয়ার পর ক্রিকেট প্রশাসনের দিকে ঝুঁকে পড়েন। ১৯৮৭ সাল পর্যন্ত লাহোরের গাদ্দাফি স্টেডিয়ামের পরিচালনা পরিষদের সদস্য ছিলেন। এরপর পাঞ্জাব ক্রীড়া বোর্ডের ক্রিকেট কোচ মনোনীত হন। ৮ মে, ১৯৯২ তারিখে যকৃতের ক্যান্সারে আক্রান্ত হয়ে তার দেহাবসান ঘটে। List of Pakistan Test Cricketers Scorecards "Baroda v Holkar in 1946/47". CricketArchive. Retrieved 2 April, 2017 Remembering Gul Mohammad". ESPN Cricinfo, retrieved: 2 April, 2017 ^ Christopher Martin-Jenkins, The Complete Who's Who of Test Cricketers Mihir Bose, A History of Indian Cricket বিজয় হাজারে ক্রিস্টোফার মার্টিন-জেনকিন্স দু’টি আন্তর্জাতিক দলে অংশগ্রহণকারী ক্রিকেটারদের তালিকা ইএসপিএনক্রিকইনফোতে গুল মোহাম্মদ (ইংরেজি) ক্রিকেটআর্কাইভে গুল মোহাম্মদ (সদস্যতা প্রয়োজনীয়) (ইংরেজি) Remembering Gul Mohammad (accessed 10 September 2005) Article on the 577 stand
সুহাসিনী মণিরত্নম

সুহাসিনী মণিরত্নম একজন দক্ষিণ ভারতীয় চলচ্চিত্র অভিনেত্রী। ওনার প্রথম অভিনয় ১৯৮০ সালে মুক্তিপ্রাপ্ত তামিল ছবি নেনজাতাই কিল্লাতে-তে যার জন্য উনি তামিলনাড়ু রাজ্য চলচ্চিত্র পুরস্কার লাভ করেন সেরা অভিনেত্রী হিসেবে। ১৯৮৬ সালে সিন্ধু ভৈরবি ছায়াছবির জন্য উনি সেরা অভিনেত্রীর জাতীয় চলচ্চিত্র পুরস্কার পান। সুহাসিনী চেন্নাইয়ের বিখ্যাত হাসান পরিবারে জন্মগ্রহণ করেন। তার বাবা অভিনেতা চারুহাসান। তিনি চিত্র পরিচালক মণি রত্নমকে ১৯৮৮ সালে বিবাহ করেন ও ওনাদের ১৯৯২ সালে নন্দন নামে একটি পুত্রসন্তান হয়। সুহাসিনী কোনো ধর্মে বিশ্বাস করেননা। তিনি মাদ্রাস ফিল্ম ইনস্টিটিউট থেকে চিত্রগ্রহণ নিয়ে পাশ করেন ও চিত্রগ্রাহক অশোক কুমারের সহকারী রুপে কাজ শুরু করেন। পরবর্তীকালে উনি অভিনয়ে সরে আসেন। উনি মালয়ালম, তামিল, তেলুগু ও কন্নড় চলচ্চিত্রে কাজ করেছেন। প্রথম দিকে উনি ওনেক নামী অভিনেতার মেক-আপ শিল্পী হিসেবে কাজ করেছেন। কন্নড় চলচ্চিত্রে উনি খুবই জনপ্রিয় অভিনেত্রী। "Getting to know Suhasini Mani Ratnam"। Rediff.com। সংগ্রহের তারিখ ১৩ ডিসেম্বর ২০১১।  "The Tribune – Windows – Main Feature"। The Tribune। ১২ এপ্রিল ২০০৩। সংগ্রহের তারিখ ১৩ ডিসেম্বর ২০১১।  http://www.rediff.com/movies/2006/jul/14smr.htm Indian Cinema। Directorate of Film Festivals, Ministry of Information and Broadcasting। ১৯৯৬। পৃষ্ঠা 89। সংগ্রহের তারিখ ৩০ জুলাই ২০১৩।  উইকিমিডিয়া কমন্সে সুহাসিনী মণিরত্নম সংক্রান্ত মিডিয়া রয়েছে। ইন্টারনেট মুভি ডেটাবেজে সুহাসিনী মণিরত্নম  (ইংরেজি)
হাতুড় ইউনিয়ন

হাতুড় ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৪.৫০.৪৭। মহাদেবপুর উপজেলা সদর হতে উত্তর-পশ্চিম দিকে অবস্থিত এ ইউনিয়নের মোট আয়তন ১২৮১৬ একর বা ৫১.৮৭ বর্গকিলোমিটার। এর উত্তরে পত্নীতল উপজেলা, পূর্বে আত্রাই নদী ও নদীর ওপারে এনায়েতপুর ইউনিয়ন দক্ষিণে খাজুর ইউনিয়ন পশ্চিমে নিয়ামতপুর উপজেলা ও সীমানা বরাবর শিব নদী বহমান। হাতুড় ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। ২০১১ সালের আদমশুমারি অনুযায়ী হাতুড় ইউনিয়নের মোট জনসংখ্যা ছিল ২৭১০৫ জন, যারা ৭১৭৯ টি পরিবারে বসবাস করে, যার মধ্যে পুরুষ হল ১৩৪৮৯ জন এবং নারী হল ১৩৬১৬ জন। হাতুড় ইউনিয়নের গড় সাক্ষরতা হার ৫০.৮%। তার মধ্যে নারী শিক্ষার হার ৪৫.৭% এবং পুরুষ শিক্ষার হার ৫৩.৫%। মাদ্রাসা মির্জাপুর আলিম মাদ্রাসা রাইপুর ফাজিল মাদ্রাসা গোফানগর ইসলামীয়া দাখিল মাদ্রাসা মাধ্যমিক বিদ্যালয় মহিষবাথান উচ্চ বিদ্যালয় গাহলী উচ্চ বিদ্যালয়,বেলকুড়ি উচ্চ বিদ্যালয়,ফরমানপুর নিন্মমাধ্যমিক বিদ্যালয়,বিলশিকারী নিম্নমাধ্যমিক বিদ্যালয়। হাতুড় ইউনিয়নের অর্থনীতি মূলত কৃষি নির্ভর। তবে ক্ষুদ্র ব্যবসায়ীরাও অর্থনীতিতে বেশ অবদান রাখছেন। বাংলাদেশের ইউনিয়ন বাংলাদেশে স্থানীয় সরকার রাজশাহী বিভাগ Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ২: ইউনিয়ন পরিসংখ্যান। ঢাকা: বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ৪৭৮। ৯ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ মার্চ ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Rajshahi Division" [রাজশাহী বিভাগ] (পিডিএফ)। www.bbs.portal.gov.bd (ইংরেজি ভাষায়)। বাংলাদেশ পরিসংখ্যান ব্যুরো। জুলাই ২০১৬। সংগ্রহের তারিখ ১৮ মার্চ ২০১৭।  হাতুড় ইউনিয়ন[স্থায়ীভাবে অকার্যকর সংযোগ] — বাংলাদেশ জাতীয় তথ্য বাতায়ন
বাতাসা

বাতাসা বাংলাদেশ, ভারত এবং পাকিস্তানের একটি জনপ্রিয় মিষ্টিজাতীয় খাবার। এটি ময়দা, চিনি, এবং ঘি দিয়ে তৈরি করা হয়। বাতাসা তৈরির জন্য, প্রথমে ময়দা, চিনি এবং ঘি মিশিয়ে একটি নরম মণ্ড তৈরি করা হয়। এরপর, এই মণ্ড থেকে ছোট ছোট বল তৈরি করে গরম তেলে ভেজে নেওয়া হয়। ভাজা হয়ে গেলে, বাতাসাগুলো ঠান্ডা করে পরিবেশন করা হয়। বাতাসা বিভিন্ন আকারে এবং আকৃতিতে তৈরি করা যেতে পারে। বাংলাদেশ ও ভারতের পশ্চিমবঙ্গে হিন্দুরা বাতাসা পূজার প্রসাদ হিসাবে ব্যবহার করেন। অনেক হিন্দু মন্দিরে "হরির লুট" নামে বাতাসা মানুষের মাঝে ছড়িয়ে দেওয়ার রীতি আছে। একটি ছোট বাতাসায় ক্যালরির পরিমাণ প্রায় ১০০ শতাংশ থাকে। যাদের ডায়াবেটিস আছে তাদের বাতাসা এড়িয়ে চলা উচিত। কদমা, বাতাসা, মুরলি কোথাও ‘সাজ খাবার’ আবার কোথাও ‘মিঠাই’ নামে পরিচিত। সারা বছরই এসবের চাহিদা থাকে। তবে ডিসেম্বর থেকে এপ্রিল-পাঁচ মাস গ্রামগঞ্জে বিভিন্ন মেলার সময় বাতাসার চাহিদা বাড়ে। বৈশাখ মাসে বাতাসার চাহিদা থাকে সবচেয়ে বেশি। চিনি বাতাসা: এটি সবচেয়ে সাধারণ ধরণের বাতাসা। এটি শুধুমাত্র চিনি দিয়ে তৈরি করা হয়। এলাচ বাতাসা: এতে এলাচ গুঁড়ো মিশিয়ে তৈরি করা হয়। পেস্তা বাতাসা: এতে পেস্তা গুঁড়ো মিশিয়ে তৈরি করা হয়। কাঁঠাল বাতাসা: এতে কাঁঠালের টুকরা মিশিয়ে তৈরি করা হয়। নারকেল বাতাসা: এতে নারকেলের গুঁড়ো মিশিয়ে তৈরি করা হয়। চিনি দুধ খাবার সোডা কড়াইতে চিনি অথবা গুড়, জল একসঙ্গে ফোটাতে হবে। ফুটে উঠলে দুধ দিয়ে ফেনার মতো ময়লা পরিষ্কার করে খাবার সোডা দেওয়া হয়। ঘন ঘন হলে গোল চামচের এক চামচ করে বাঁশের ডালায় ফেলে ঠান্ডা করে জমিয়ে নিয়ে বাতাসা তৈরী করা হয়। সাধারণত পৌষ সংক্রান্তিতে কদমা, বাতাসা, তিলের খাজা বেশি খাওয়া হয়। মেলা, রথ প্রভৃতিতে বাতাসা অবিচ্ছেদ্য অনুষঙ্গ। লক্ষ্মীপূজাতেও এর ব্যবহার আছে। বাঙালির অতিথি আপ্যায়নে বাতাসার ব্যবহারের রীতি বেশ পুরনো। বিভিন্ন লেখকের গল্পে লেখায় এর পরিচয় পাওয়া যায়। পশ্চিমবঙ্গে প্রায় ২৫০০ কদমা বাতাসা ও নকুলদানা তৈরির ছোট ‘কারখানা’ রয়েছে। বর্ধমানের নীলপুর, মালদার হরিশ্চন্দ্রপুর, গড়িয়া-বেলেঘাটা, উত্তরবঙ্গের বালুরঘাটে প্রচুর কারিগর বাতাসা-নকুলদানা তৈরির সঙ্গে যুক্ত। ভাল চাহিদা থাকা সত্বেও বাতাসা-নকুলদানা-কদমাকে তেমন ভাবে বাজারজাত করায় সমস্যা আছে। তবে এই প্রাচীন কুটির শিল্পের হাল ফেরাতে পশ্চিমবঙ্গ রাজ্য সরকার আসরে নেমেছে। পশ্চিমবঙ্গ রাজ্য সরকার ক্লাস্টার তৈরি-করে রপ্তানি করার বিভিন্ন পদক্ষেপ করার পরিকল্পনা নিয়েছে। পশ্চিমবঙ্গ রাজ্যসরকারের খাদি গ্রামদ্যোগের উদ্যোগে ক্লাস্টার তৈরি করে কারিগরদের এক ছাদের তলায় এনে প্রথমে ছোটছোট ‘হাব’ তৈরি করার পরিকল্পনা নেওয়া হয়েছে। সেখানেই আধুনিক প্রযুক্তির ব্যবহারের প্রশিক্ষণ দেওয়া হবে কারিগরদের। উদ্যোক্তাদের অভিমত, ওড়িশা, উত্তরপ্রদেশে বাতাসা কদমা এবং দেশের দক্ষিণের রাজ্যগুলিতে নকুলদানার চাহিদা রয়েছে। হাবে তৈরি হওয়া কদমা নকুললদানা বাতাসা আধুনিক প্রযুক্তিতে প্যাকেটজাত করে রপ্তানি করার পরিকল্পনা নেওয়া হয়েছে। ফলত কারিগর ও ব্যবসায়ী, উভয় পক্ষই লাভবান হবেন বলে মনে করছেন খাদি গ্রামোদ্যোগের কর্তারা। নকুলদানা তিলের খাজা কদমা "বাতাসা"। www.kalerkantho.com। অক্টোবর ২০২৩। সংগ্রহের তারিখ ১১ মে ২০২৪।  প্রতিবেদক, নিজস্ব (১২ এপ্রিল ২০১৭)। "কোনটি খাবেন, মুড়ি নাকি বাতাসা?"। Prothomalo। সংগ্রহের তারিখ ১১ মে ২০২৪।  প্রতিবেদক, নিজস্ব (১৪ এপ্রিল ২০১৮)। "কদমা-বাতাসার দিন ফিরছে"। Prothomalo। সংগ্রহের তারিখ ১১ মে ২০২৪।  "রেসিপি: বাতাসা বানাবেন যেভাবে"। Bangla Tribune। সংগ্রহের তারিখ ১১ মে ২০২৪।  ২৪ ঘণ্টা (৭ অক্টোবর ২০১৪)। "লক্ষ্মীপুজো স্পেশাল: ক্ষীরকদম"।  আনন্দবাজার (১৫ আগস্ট ২০১৬)। "কদমা, বাতাসা শিল্পের দিন ফেরাতে ক্লাস্টারের ভাবনা"।
কুমেদপুর ইউনিয়ন

কুমেদপুর বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ৪নং কুমেদপুর ইউনিয়ন। কুমেদপুর ইউনিয়নের ইতিহাস অনেক দিনের পুরানো। এক সময় এখানে অনেক রাজা জমিদার বাস করতেন। কথিত আছে মুঘল আমলে আখিরা নদীর সঙ্গে কয়েকটি বিল আছে যাহা কুমেদপুর গ্রামের আশেপাশে অবস্থিত। যেমনঃ ঘুঘার বিল, ধন তোলার বিল, মাল তো্লার বিল, পুয়াগাড়ীর বিল এবং জালনগাড়ী বিলে অসংখ্য পদ্মফুল ফুটত। এই পদ্ম ফুল 'কুমদ ফুল' হিসেবে পরিচিত। তারই সুত্রধরে এই গ্রামকে 'কুমদ' থেকে কুমেদপুর নাম রুপান্তরিত করা হয়েছে। আবার কেউ কেউ বলেন, এক কালে এই এলাকা হিন্দু রাজাদের দখলে ছিল। তেমন এক রাজার নাম ছিল রাজা গৌরি চন্দ্র পাল। তার একজন সুন্দরী মেয়ে ছিল নাম ছিল তার 'কুমোদিনী'। তারই নাম অনুসারে এই গ্রামের নাম কুমেদপুর করন করা হয়েছে বলে অনেকের ধারণা।। রংপুর জেলা হতে ৪০ কি.মি. দক্ষিণ দিকে এবং পীরগঞ্জ উপজেলা হতে ১৫ কি.মি. উত্তর-পশ্চিম দিকে আখিরা নদী-র কোল ঘেষে অবস্থিত। ৪নং কুমেদপুর ইউনিয়নের উত্তরে ৩নং বড়দরগাহ্ ইউনিয়ন ও ২নং ভেন্ডাবাড়ী ইউনিয়ন, দক্ষিণে ৮নং রায়পুর ইউনিয়ন, পূর্বে ৯নং পীরগঞ্জ ইউনিয়ন, পশ্চিম দিকে ২নং ভেন্ডাবাড়ী ইউনিয়ন ও ৫নং মদনখালী ইউনিয়ন অবস্থিত। ৪নং কুমেদপুর ইউনিয়নের অধীনে মোট ১৮টি গ্রাম আছে।। কুমেদপুর ইউনিয়নের গ্রামসমূহ— বড়রসুলপুর মাহমুদপুর হরিপুর বউলবাড়ী মিঠারপাড়া বাজেশীবপুর পলাশবাড়ী রত্নেশ্বরপুর বগেরবাড়ী বারুদহ মরারপাড়া শীতলপুর চন্ডিপুর শরিফেরপাড়া কুমেদপুর দিগদুয়ারী বেড়াখাই কাঞ্চনপুর। কুমেদপুর ইউনিয়নের মোট জনসংখ্যা ২০,৭০৪ জন (প্রায়) (২০১১ সালের আদমশুমারি অনুযায়ী) ২০০১ সালের শিক্ষা জরিপ অনুযায়ী কুমেদপুর ইউনিয়নের শিক্ষার হার ৫৩.২৩%। ইউনিয়নটিতে দুটি বাজার আছে ।।যথা— কুমেদপুর চৌধুরী বাজার, কুমেদপুর, বাগদুয়ার, পীরগঞ্জ, রংপুর রসুলপুর বাজার, রসুলপুর, বাগদুয়ার, পীরগঞ্জ, রংপুর মতিউর রহমান - রাজনীতিবিদ, সাবেক মন্ত্রী । পীর হযরত আব্দুল কাদের । "http://kumedpurup.rangpur.gov.bd এক নজরে ৪নং কুমেদপুর ইউনিয়ন"। ২৯ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০১৭।  |title= এ বহিঃসংযোগ দেয়া (সাহায্য) "http://kumedpurup.rangpur.gov.bd গ্রাম ভিত্তিক লোক সংখ্যা"। ২৯ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০১৭।  |title= এ বহিঃসংযোগ দেয়া (সাহায্য) "http://pirgonj.rangpur.gov.bd প্রখ্যাত ব্যক্তিত্ব"। ৩ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৫ জুলাই ২০১৭।  |title= এ বহিঃসংযোগ দেয়া (সাহায্য)
দেবজিত মজুমদার

দেবজিত মজুমদার একজন ভারতীয় পেশাদারী ফুটবল খেলোয়াড়।
আচার্য জগদীশচন্দ্র বসু রোড উড়ালপুল

এ জে সি বসু রোড উড়ালপুল হল কলকাতার অন্যতম একটি গুরুত্বপূর্ণ উড়ালপুল। এই উড়ালপুলটি ২০০৩-এর অগস্ট মাসে চালু হয় আড়াই কিলোমিটার দীর্ঘ এ জে সি বসু রোড উড়ালপুল। উড়ালপুল নির্মানে খরচ হয়েছিল ₹ ১৩৯ কোটি টাকা। শুরুতেই ঠিক হয়, এই উড়ালপুলের মাঝ পথে একটি ‘র্যাম্প’ তৈরি হবে। তদারকি সংস্থা ‘হুগলি রিভার ব্রিজ কমিশনার্স’ (এইচআরবিসি)- জানিয়েছে , "তখন বিভিন্ন সমস্যার দরুণ জাপানি লগ্নি-সংস্থার সঙ্গে আলোচনার পরে এই র্যাম্প এবং পরিকল্পিত আরও দু’টি উড়ালপুলের প্রস্তাব কার্যকর না করার সিদ্ধান্ত হয়। বিভিন্ন বিষয় খতিয়ে দেখে ২০০৮ সালে ফের এ জে সি বসু রোড উড়ালপুলের র্যাম্প তৈরির সিদ্ধান্ত হয়।" খরচ ধার্য হয় ₹১৮ কোটি টাকা। ৪২৫ মিটার দীর্ঘ এই ‘র'যাম্প'-এর কাজ শুরু ২০০৮ সালের শেষ ভাগে, কথা ছিল দেড় বছরে এই কাজ শেষ হবে। কিন্তু সেই সময় বেড়ে গিয়ে দাঁড়িয়েছে প্রায় চার বছরে। ২০১২ সালে দূর্গা পুজোর আগেই খুলে দেওয়া হচ্ছে আচার্য জগদীশচন্দ্র বসু রোডের উড়ালপুলের ‘র্যাম্প’। কাজে দেরির জন্য প্রকল্প-ব্যয় নির্ধারিত পরিমাণের চেয়ে বেড়ে দাঁড়াচ্ছে ১০ কোটি টাকার উপরে। বর্তমানে একটি নতুন র্যাম্প নির্মান চলছে পরমা উড়ালপুল-এর সঙ্গে এ জে সি বসু রোড উড়ালপুলকে যুক্ত করতে। "যানজট এড়াতে নতুন র্যাম্প হবে এ জে সি বসু উড়ালপুলে"। এবেলা। সংগ্রহের তারিখ ০২-০৪-২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য)